b'\n_START_ARTICLE_\nEsmeralda\n_START_SECTION_\nZgodba\n_START_PARAGRAPH_\nNa viharno no\xc4\x8d na pode\xc5\xbeelju prijokata dva otroka. V hi\xc5\xa1i bogatega posestnika Rodolfa Pe\xc3\xb1arreal na svet prijoka deklica, v revni kolibi pa \xc5\xa1e de\xc4\x8dek, ki mu mama umre med porodom. Rodolfo si mo\xc4\x8dno \xc5\xbeeli mo\xc5\xa1kega potomca, vendar njegova \xc5\xbeena Blanca rodi mrtvo pun\xc4\x8dko. Dominga, ki pomaga pri porodu obeh otrok, na \xc5\xbeeljo hi\xc5\xa1ne pomo\xc4\x8dnice Crisante zamenjaja mrtvorojeno pun\xc4\x8dko z osirotelim de\xc4\x8dkom. V zameno Crisanta Domingi podari smaragdne uhane po katerih poimenuje mrtvorojeno deklico Esmeraldo. Na posestvu se veselijo novega naslednika, Dominga pa v svoji kolibi opazi, da je deklica \xc5\xbeiva, a slepa._NEWLINE_Leta minevajo in Esmeralda se iz nebogljenega otroka razvije v lepo najstnico. Najve\xc4\x8d \xc4\x8dasa pre\xc5\xbeivi z va\xc5\xa1kim nor\xc4\x8dkom Melesiom in Luciom Malaverjem, ki jo je kot deklico izobra\xc5\xbeeval. Zdravnik Malaver je obseden z Esmeraldo, saj je mnenja, da mu pripada saj jo je re\xc5\xa1il med po\xc5\xbearom v katerem si je po\xc5\xa1kodoval del obraza._NEWLINE_Po letih v prestolnici se dru\xc5\xbeina Pe\xc3\xb1arreal vrne na pode\xc5\xbeelje na posest Casa Grande. Neko\xc4\x8d osiroteli de\xc4\x8dek Jos\xc3\xa9 Armando je danes zdravnik in zaro\xc4\x8den s svojo sestri\xc4\x8dno Gracielo, ki je lutka svoje mama Fatime Pe\xc3\xb1arreal. Nekega dne Jos\xc3\xa9 Armanda spozna Esmeraldo in med njima se razvije ljubezen. Noben od njiju ne ve, da sta onadva de\xc4\x8dek in deklica, ki so ju zamenjali ob rojstvu.\n_START_SECTION_\nProdukcija\n_START_PARAGRAPH_\nPosest Casa Grande, kjer so snemali zunanje dele za potrebe telenovele je v resnici hotel Hacienda de Yextho. Med samim snemanjem je umrl igralec No\xc3\xa9 Murayama, ki je igral Fermina. Njegov lik so skozi telenovelo opravi\xc4\x8devali, da je bolan in v zadnjem delu povedali, da je umrl._NEWLINE_Telenovela ima 137. delov._NEWLINE_Med letoma 2004 in 2005 so svojo verzijo Esmeralde posneli tudi Brazilci._NEWLINE_Mehi\xc5\xa1ka Televisa je med letoma 2017-2018 posnela novo verzijo Esmeralde z naslovom Sin tu Mirada.\n_START_SECTION_\nOdmev\n_START_PARAGRAPH_\nTelenovela je prejela mehi\xc5\xa1kega \xc2\xbboskarja\xc2\xab\xc2\xa0TVyNovelas za najbolj\xc5\xa1o telenovelo._NEWLINE_Telenovela je prvi\xc4\x8d bila predvajana na POP TV leta 1998 in velja za najuspe\xc5\xa1nej\xc5\xa1o telenovelo na Slovenskem. Kasneje so jo predvajali na sestrski televiziji Gajba TV in leta 2001 ponovno na POP TV._NEWLINE_Leta 1998 je prejela Esmeralda tudi viktorja za najbolj\xc5\xa1o telenovelo. Zaradi izjemnega uspeha je Slovenijo istega leta obiskala tudi glavna igralka Leticia Calderon.'